(1)

Priloga II se spremeni: (a) v členu 1 se opredelitev pojma „modul za izredne razmere“ črta; (b) v členu 1 se opredelitev pojma „informacijski in kontrolni modul (ICM)“ nadomesti z naslednjim: — „‚informacijski in kontrolni modul (ICM)‘ (information and control module – ICM) pomeni modul ESP, ki imetnikom PM računa omogoča pridobivanje takojšnjih spletnih informacij ter jim daje možnost, da predložijo naloge za prenos likvidnosti, upravljajo likvidnost in, kjer je primerno, ob nepredvidljivih dogodkih sprožijo rezervne plačilne naloge ali predložijo plačilne naloge v rešitev za izredne razmere,“; (c) v členu 1 se doda naslednja opredelitev pojma: — „‚rešitev za izredne razmere‘ (Contingency Solution) pomeni funkcionalnost ESP, ki obdeluje zelo kritična in kritična plačila ob nepredvidljivih dogodkih,“; (d) v členu 4(2) se točka (a) nadomesti z naslednjim: „(a) zakladniške oddelke držav članic na centralni ali regionalni ravni;“; (e) v členu 4(2) se točka (c) nadomesti z naslednjim: „(c) (i) investicijska podjetja s sedežem v Uniji ali EGP, vključno kadar delujejo preko podružnice, ustanovljene v Uniji ali EGP; in (ii) investicijska podjetja s sedežem zunaj EGP, pod pogojem, da delujejo preko podružnice, ustanovljene v Uniji ali EGP;“; (f) v členu 8(1)(b) se točka (ii) nadomesti z naslednjim: „(ii) v primeru subjektov, navedenih v členu 4(1)(b) in členu 4(2)(c)(ii), zagotoviti mnenje o državi na obrazcu, določenem v Dodatku III, razen če je [vstaviti ime CB] informacije in izjave, ki jih je treba navesti v takem mnenju o državi, že pridobila v drugih okoliščinah.“; (g) člen 11(9) se nadomesti z naslednjim: „9. Udeleženci morajo nemudoma obvestiti [vstaviti ime CB], če nastopi primer neizpolnitve v zvezi z njimi ali če zanje veljajo ukrepi za preprečevanje krize ali ukrepi kriznega upravljanja v smislu Direktive 2014/59/EU Evropskega parlamenta in Sveta (1) ali druge enakovredne veljavne zakonodaje.“; (h) člen 27 se nadomesti z naslednjim: „Člen 27 Postopek neprekinjenega poslovanja in postopek ob nepredvidljivih dogodkih 1. V primeru neobičajnega zunanjega dogodka ali katerega koli drugega dogodka, ki vpliva na delovanje ESP, se uporabljata postopek neprekinjenega poslovanja in postopek ob nepredvidljivih dogodkih, opisana v Dodatku IV. 2. Za dogodke, opisane v odstavku 1, Eurosistem zagotavlja rešitev za izredne razmere. Povezava z rešitvijo za izredne razmere in njena uporaba sta obvezni za udeležence, ki jih [vstaviti ime CB] šteje za kritične. Drugi udeleženci se lahko povežejo z rešitvijo za izredne razmere na zahtevo.“; (i) člen 28 se spremeni: (i) odstavek 3 se nadomesti z naslednjim: „3. [Vstaviti ime CB] lahko vsem udeležencem in/ali udeležencem, ki jih [vstaviti ime CB] šteje za kritične, naloži dodatne varnostne zahteve, zlasti glede kibernetske varnosti ali preprečevanja goljufij.“; (ii) dodata se naslednja odstavka 4 in 5: „4. Udeleženci predložijo [vstaviti ime CB] samocertifikacijo v sistemu TARGET2 in svoje potrdilo o izpolnjevanju zahtev izvajalca omrežnih storitev v sistemu TARGET2 za varnost končnih točk. Če udeleženci teh zahtev ne izpolnjujejo, morajo predložiti dokument z opisom drugih ukrepov za zmanjševanje tveganj, ki so zadovoljivi za [vstaviti ime CB]. 5. Udeleženci, ki omogočajo dostop do svojega PM računa tretjim osebam, kakor je določeno v členu 5(2), (3) in (4), morajo tveganje, ki izhaja iz takega dostopa, obravnavati v skladu z varnostnimi zahtevami, določenimi v odstavkih 1 do 4. V samocertifikaciji iz odstavka 4 mora biti navedeno, da udeleženec od tretjih oseb, ki imajo dostop do njegovega PM računa, zahteva izpolnjevanje zahtev izvajalca omrežnih storitev v sistemu TARGET2 za varnost končnih točk.“; (j) v členu 29(1) se točka (c) nadomesti z naslednjim: „(c) omogoča udeležencem, da v primeru izpada udeleženčeve plačilne infrastrukture sprožijo rezervna plačila za prerazporeditev likvidnosti in rezervna izredna plačila ali predložijo plačilne naloge v rešitev za izredne razmere.“; (k) v členu 38(2) se v prvem stavku točka (c) nadomesti z naslednjim: „(c) organom držav članic in Unije za nadzor, reševanje ali pregled, vključno s CB, kolikor je to potrebno za izvajanje njihovih javnih nalog, pod pogojem, da v vseh takih primerih razkritje ni v nasprotju z veljavnim pravom.“; (l) v Dodatku I se peta vrstica tabele v točki 2.1 nadomesti z naslednjim: „MT 202COV Obvezno Plačilo kritja“; (m) v Dodatku III se pod naslovom „referenčni okvir za mnenja o državi za udeležence zunaj EGP v sistemu TARGET2“ odstavek 3.2 nadomesti z naslednjim: „3.2 Splošna vprašanja glede insolventnosti in kriznega upravljanja 3.2(a) Vrste postopkov zaradi insolventnosti in postopkov kriznega upravljanja Edine vrste postopkov zaradi insolventnosti (vključno s postopkom poravnave ali sanacijskim postopkom), ki v tem mnenju vključujejo vse postopke v zvezi s premoženjem udeleženca ali katero koli podružnico, ki jo morda ima v [jurisdikciji], ki so lahko uvedene proti udeležencu v [jurisdikciji], so naslednje: [našteti postopke v izvirnem jeziku in njihov angleški prevod] (v nadaljnjem besedilu skupaj navedeni kot ‚postopki zaradi insolventnosti‘). Poleg postopkov zaradi insolventnosti lahko udeleženec, katero koli njegovo premoženje ali katera koli podružnica, ki jo morda ima v [jurisdikciji], v [jurisdikciji] postane predmet [navesti kateri koli veljavni moratorij, prisilno upravo ali kateri koli drugi postopek, katerega posledica so lahko odložitev plačil udeležencu in/ali od njega ali naložene omejitve v zvezi s takimi plačili, ali podobne postopke, vključno z ukrepi za preprečevanje krize ali ukrepi kriznega upravljanja, ki so enakovredni tistim iz Direktive 2014/59/EU, v izvirnem jeziku in njihov angleški prevod] (v nadaljnjem besedilu skupaj navedeni kot ‚postopki‘). 3.2(b) Pogodbe v zvezi z insolventnostjo [Jurisdikcija] ali določene politične enote znotraj [jurisdikcije], kakor so določene, je/so stranka naslednjih pogodb v zvezi z insolventnostjo: [po potrebi navesti, katere vplivajo ali bi lahko vplivale na to mnenje].“; (n) v Dodatku IV se odstavek 6 spremeni: (i) točki (a) in (b) se nadomestita z naslednjim: „(a) Če [vstaviti ime CB] meni, da je to potrebno, sproži izredno obdelavo plačilnih nalogov z uporabo rešitve za izredne razmere ESP. V takih primerih se udeležencem in podsistemom zagotovi le najnižja raven storitev. [Vstaviti ime CB] obvesti svoje udeležence in podsisteme o začetku izredne obdelave s pomočjo katerih koli razpoložljivih komunikacijskih sredstev. (b) Pri izredni obdelavi udeleženci predložijo plačilne naloge, [vstaviti ime CB] pa jih odobri. Poleg tega lahko podsistemi predložijo datoteke s plačilnimi navodili, ki jih lahko [vstaviti ime CB] naloži v rešitev za izredne razmere.“; (ii) točki (d) in (e) se nadomestita z naslednjim: „(d) Plačila, potrebna za izognitev sistemskemu tveganju, veljajo za ‚kritična‘ in [vstaviti ime CB] se lahko v zvezi z njimi odloči za sprožitev izredne obdelave. (e) Udeleženci predložijo plačilne naloge za izredno obdelavo neposredno v rešitev za izredne razmere in sporočijo informacije prejemnikom plačil s pomočjo [vstaviti komunikacijska sredstva]. Podsistemi predložijo [vstaviti ime CB] datoteke, ki vsebujejo plačilna navodila in pooblaščajo [vstaviti ime CB], da ta plačilna navodila naloži v rešitev za izredne razmere. Izjemoma lahko [vstaviti ime CB] tudi ročno vnese plačila v imenu udeležencev. Informacije glede stanj na računu ter obremenitev in odobritev računa se lahko pridobijo preko [vstaviti ime CB].“; (o) v Dodatku IV se točka (a) odstavka 7 nadomesti z naslednjim: „(a) V primeru, da pri udeležencu nastopi težava, ki mu preprečuje poravnavo plačil v sistemu TARGET2, je za odpravo težave odgovoren sam. Zlasti lahko udeleženec uporabi interne rešitve ali funkcionalnost ICM, tj. rezervna plačila za prerazporeditev likvidnosti in rezervna izredna plačila (npr. CLS, EURO1).“; (p) v Dodatku VI se tretja in četrta vrstica tabele v točki 13 nadomestita z naslednjim: „Nalogi za prenos likvidnosti med namenskimi denarnimi računi za T2S 14,1 centa Za vsak prenos Upravljanje likvidnosti znotraj stanja na računu (tj. blokada, deblokada, rezervacija likvidnosti itd.) 9,4 centa Za vsako transakcijo“;